यूथ कांग्रेस ने की किसानों के कर्ज माफ करने की मांग
यूथकांग्रेस के विधानसभा अध्यक्ष श्याम सुंदर शर्मा के नेतृत्व में कार्यकर्ताओं ने सीएम के नाम कलेक्टर को ज्ञापन सौंपा। जिसमें किसानों के कर्ज माफ करने की मांग की गई।
ज्ञापन में कहा गया है कि विगत 3 वर्षों में विद्युत दरों में 2 बार बढ़ोतरी कर जनता पर अप्रत्याशित आर्थिक भार डाला गया। जिसने महंगाई के दौर में आमजन की कमर तोड़ने का काम किया है।
बिजली दरों में करीब 34 प्रतिशत वृद्धि होने से किसान आमजन का बजट बिगड़ गया है। नोटबंदी ने भी लाखों किसानों को भयंकर तरीके से प्रभावित किया है। जिससे कृषि कार्यों पर भी असर हुआ है। नोटबंदी से किसान ना तो समय से बीज ला पाया और ना ही खाद। जिससे पैदावार पर असर पड़ा है। ज्ञापन में किसानों के बिजली बिल माफ करने पूर्व में हुई ओलावृष्टि का मुआवजा अतिशीघ्र किसानों को दिलाने की मांग की है। ज्ञापन देने वालों में जीतू कंषाना, विवेक कुमार, राजीव कुशवाह, पवन घुरैया, अजय मौर्य, संतोष त्यागी, शुभम शर्मा, सोनू, सौरभ शर्मा, योगेश पंडित, अविनाश शास्त्री, रामप्रताप सिंह आदि कार्यकर्ता मौजूद रहे।
hin_Deva hin_Deva hin_Deva hin_Deva